jkorsvik/nowiki_second_scrape_merged huggingface dataset:
Lars Larsen Ingulfsvand

Lars Larsen Ingulfsvand (eller Ingulf, født 25. mars 1859, død 1913) var fotograf og bosatt i Lierne i Nord-Trøndelag. Etter å ha gått i lære hos fotograf Danielsen på Namsos etablerte han seg som fotograf i Lierne. Ved siden av drev han som gardbruker og treskjærer. Han startet som fotograf i 1885, og drev på frem til sin død i 1913. I tillegg var Lars Larsen Ingulfsvand reisende fotograf i nabokommunene Røyrvik, Namsskogan og også i Frostviken i Sverige. I lang tid hadde han verken atelier eller mørkerom, han fikk ikke atelier før i 1903 og portrettene ble tatt utendørs. 
Det var uvanlig at en fotograf på denne tida valgte å etablere seg i ei såpass lita bygd. De aller fleste fotografene drev studioer i byer der de hadde mulighet for sikrere og større inntekter. I tillegg til de formelle portrettene og gruppebildene, tok Ingulfsvand bilder fra møtet mellom sørsame- og bondekulturen, noe som ellers er lite dokumentert på landsbasis. På denne måten representerer samlingen et særskilt innblikk i dagliglivet i et stykke Utkant-Norge, og i møtet mellom norsk og samisk kultur. I tillegg omfatter samlingen fotografier av hans sønn Lars Ingulf.
Samlingen etter Lars Larsen Ingulfsvand  teller ca. 3 300 negativer, i tillegg til en del teknisk utstyr. Samlingen er eid av Nord-Trøndelag fylkeskommune og driftes og deponeres på Levanger Fotomuseum.


== Referanser ==


== Litteratur ==
Fotograf Lars Larsen Ingulfsvand 1859-1913. Hans bilder fra Lierne, Namsskogan og Røyrvik kommuner og Frostviken i Sverige. Levanger Museum. Aasmund Holand, Susan Matland, Nils Torske. ISBN 829084203-1
Susanne Bonge: Eldre norske fotografer. Fotografer og amatørfotografer i Norge frem til 1920. Universitetsbiblioteket i Bergen ISBN 827130 014-8


== Eksterne lenker ==
(no) Lars Larsen Ingulfsvand på NLIs Lokalhistoriewiki.
Bilder av Lars Larsen Ingulsvand på  DigitaltMuseum
Schoutedeniastes

Schoutedeniastes er en slekt av biller som hører til familien praktbiller (Buprestidae).


== Utseende ==
Nokså små, avlange, blanke praktbiller, med tegninger i gult og svart.


== Levevis ==
De voksne billene besøker gjerne blomster.


== Utbredelse ==
Slekten er utbredt i Sørøst-Asia, i tillegg finnes det én art i Afrika.


== Systematisk inndeling ==
Inndelingen følger . 

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien Polycestinae Lacordaire, 1857
Stammen Polyctesini Cobos, 1955
Slekten Schoutedeniastes Burgeon, 1941 - 10 arter
Schoutedeniastes amabilis (Laporte & Gory, 1835)
Schoutedeniastes apicata (Waterhouse, 1882)
Schoutedeniastes birmanica (Thery, 1947)
Schoutedeniastes duaulti Baudon, 1962
Schoutedeniastes hatai (Ohmomo & Akiyama, 1994)
Schoutedeniastes heiroglyphica (Thery, 1904)
Schoutedeniastes igorrota (Heller, 1891)
Schoutedeniastes magnifica (Waterhouse, 1875) - eneste art i Afrika
Schoutedeniastes ohkurai (Akiyama & Ohmomo, 1992)
Schoutedeniastes vitalisi (Bourgoin, 1922)


== Referanser ==


== Kilder ==
Jewel Beetles of the World - Polycestinae


== Eksterne lenker ==
(en) Schoutedeniastes i Global Biodiversity Information Facility 
(en) Kategori:Schoutedeniastes – bilder, video eller lyd på Wikimedia Commons 
Schoutedeniastes – detaljert informasjon på Wikispecies
Sverre Bjerkan

Sverre Bjerkan (født 1865, død 1939) var studiofotograf i Verdal og i Levanger i Trøndelag.


== Utdanning ==
Sverre Bjerkan  tok realartium i 1883, studerte kjemi og realfag før han var elev i to år ved Den Kongelige kunst og haandverk skole i Christiania. Han begynte i fotolære hos Lars Bach i 1891 og ble der i ca to år.


== Yrkeskarriere ==
Sverre Bjerkan  arbeidet først som lærer ved middelskolen i Steinkjer høsten 1887 før han etablerte eget fotostudio på Verdal i 1896. Høsten 1899 flyttet han virksomheten til Levanger og etablerte seg her i august 1900. I 1910 startet han i fellesskap med to andre den første kinoen i Levanger. I 1916 overtok kommunen driften, mens han fortsatte som bestyrer. Fra 1919 til 1935 var han også tegnelærer ved Levanger tekniske aftenskole. Firmaet ble i 1938 overdratt til sønnen Christian Andreas Bjerkan.


== Fotosamlingen ==
Fotostudioet til Bjerkan ble lagt ned på 1970-tallet og negativsamlingen på ca 63 000 motiver samt ca 450 fotohistoriske gjenstander fra atelieret ble overtatt av Levanger kommune. Levanger kommune overdro bildene til Stiftelse Levanger Museum og bidro med dette til etableringen av fotoavdelingen på Levanger Museum i 1984, nå Levanger Fotomuseum. 
En del av Sverre Bjerkans bilder er gjort tilgjengelige på Digitalt Museum.


== Referanser ==


== Litteratur ==
Susanne Bonge: Eldre norske fotografer. Fotografer og amatørfotografer i Norge frem til 1920. Universitetsbiblioteket i Bergen. ISBN 82 7130 014-8


== Eksterne lenker ==
Sverre Bjerkan på Digitalt Museum
Dmitrij Torgovanov

Dmitrij Nikolajevitsj Torgovanov (russisk: Дмитрий Николаевич Торгованов; født 5. januar 1972 i daværende Leningrad i Sovjetunionen) er en russisk tidligere håndballspiller og senere trener. Han deltok for det russiske landslaget i Sommer-OL 1996, Sommer-OL 2000 og Sommer-OL 2004, med gull i 2000 og bronse i 2004. Han har dessuten gull fra VM 1993 og 1997 samt sølv fra VM 1999. I tillegg har han gull fra EM 1996. Siden 2015 er han trener for det russiske landslaget.


== Klubber ==
 Neva St. Petersburg (–1996)
 SG Wallau-Massenheim (1996–1999)
 SG Solingen (1999–2001)
 TUSEM Essen (2001–2005)
 SG Kronau-Östringen (2005–2007)
 HSV Hamburg (2007–2009)


== Eksterne lenker ==
(de) Dmitrij Torgovanov – Munzinger Sportsarchiv 
(en) Dmitrij Torgovanov – Olympedia 
(en) Dmitrij Torgovanov – Sports-Reference (OL-resultater – arkivert) 
(en) Dmitrij Torgovanov – Det europeiske håndballforbundet (EHF)
Johanne Åmlid

Johanne Åmlid (født 1897 i Furnes i Hedmark, død 1972) var en norsk politiker, journalist og forfatter. Hun var husmor på Hedmark, meldte seg inn i Arbeiderpartiet i 1927 og fikk en rekke kommunale verv. I 1949 ble hun valgt som representant til Arbeiderpartiets landsmøte, der NATO-beslutningen ble tatt. Hun reagerte svært negativt både på vedtaket og saksbehandlingen og sto fram etterpå med sin kritikk. 
Hun er i første rekke kjent for boken Ut av kurs. 
Johanne Åmlid og legen Nic Waal var de to eneste kvinnene som skrev for ukeavisen Orientering da den startet opp i 1952. Åmlid engasjerte seg forøvrig spesielt i jordbrukspolitikken og husstellopplæringen.


== Referanser ==


== Eksterne lenker ==
Johanne Åmlid, Ut av kurs - en førstehånds beretning fra Arbeiderpartiets lukkede landsmøte i 1949 der Norges medlemskap i NATO i realiteten ble avgjort.
Protokoll, Det norske Arbeiderpartis landsmøte februar 1949, med Johanne Åmlids innlegg, s.161.
Oddvar Røst, 48 ukens portretter fra Hamar og Hedmarken.
Philanthaxia

Philanthaxia er en slekt av biller som hører til familien praktbiller (Buprestidae). 


== Utseende ==
Små, ovale, blanke, mørkt metalliske praktbiller.


== Utbredelse ==
Slekten er utbredt i Sørøst-Asia.


== Systematisk inndeling ==
Inndelingen følger 

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien Buprestinae Leach, 1815
Stammen Thomassetiini Bellamy, 1987
Slekten Philanthaxia Deyrolle, 1864
Philanthaxia acuminata Bílý, 1993
Philanthaxia acuticollis Bílý, 2001
Philanthaxia aenea (Saunders, 1866)
Philanthaxia akiyamai Bílý, 1993
Philanthaxia andamana Kerremans, 1888
Philanthaxia aureoviridis Saunders, 1867
Philanthaxia auricollis Kerremans, 1912
Philanthaxia azurea Bílý, 2004
Philanthaxia binhensis Bílý, 1997
Philanthaxia cavifrons Bílý, 2004
Philanthaxia ceylonica Tôyama in Bílý, 1993
Philanthaxia convexifrons Kurosawa, 1954
Philanthaxia cumingii (Waterhouse, 1887)
Philanthaxia cupricauda Kerremans, 1895
Philanthaxia cupricollis Tôyama in Bílý, 1993
Philanthaxia curta Deyrolle, 1864
Philanthaxia cyanescens Fisher, 1922
Philanthaxia dorsalis Waterhouse, 1887
Philanthaxia frontalis Bílý, 1993
Philanthaxia hirtifrons Bílý, 2004
Philanthaxia immaculata (Haupt, 1956)
Philanthaxia indica Bílý, 1993
Philanthaxia iriei Kurosawa, 1985
Philanthaxia iris Obenberger, 1938
Philanthaxia jakli Bílý & Nakládal, 2011
Philanthaxia jendeki Bílý, 2001
Philanthaxia kinabaluana Bílý, 1993
Philanthaxia kubani Bílý, 2001
Philanthaxia kwai Bílý, 1997
Philanthaxia laosensis Baudon, 1966
Philanthaxia lata Kerremans, 1914
Philanthaxia lumawigi Bílý, 1993
Philanthaxia merocratoides Bílý, 2004
Philanthaxia nelsoni Bílý, 0006
Philanthaxia nigra Théry, 1911
Philanthaxia ohmomoi Bílý, 1993
Philanthaxia ovata Bílý, 1993
Philanthaxia parafrontalis Bílý, 1997
Philanthaxia planifrons Bílý, 2004
Philanthaxia pseudoaenea Bílý & Nakládal, 2011
Philanthaxia pseudocupricauda Bílý, 1993
Philanthaxia pseudofrontalis Bílý, 2004
Philanthaxia purpuriceps (Saunders, 1866)
Philanthaxia reticulata Bílý, 1997
Philanthaxia robusta Bílý, 2004
Philanthaxia rolciki Bílý, 2001
Philanthaxia romblonica Bílý, 1997
Philanthaxia rufimarginata (Saunders, 1866)
Philanthaxia sadahiroi Bílý, 2004
Philanthaxia sarawakensis Bílý, 1993
Philanthaxia sauteri Kerremans, 1913
Philanthaxia similis Bílý, 2001
Philanthaxia simonae Bílý, 1983
Philanthaxia splendida van de Poll, 1892
Philanthaxia sumatrensis Bílý, 1993
Philanthaxia tassii Baudon, 1968
Philanthaxia thailandica Bílý, 1993
Philanthaxia tonkinea Bílý, 1993
Philanthaxia transwallacea Bílý, 2001
Philanthaxia tricolor Bílý, 1993
Philanthaxia vietnamica Bílý, 1993
Philanthaxia viridiaurea Bílý, 1993
Philanthaxia viridifrons Kerremans, 1912


== Referanser ==


== Kilder ==
Liste over artene


== Eksterne lenker ==
(en) Philanthaxia i Encyclopedia of Life 
(en) Philanthaxia i Global Biodiversity Information Facility 
(en) Philanthaxia hos Fossilworks 
Philanthaxia – detaljert informasjon på Wikispecies 
Bilde av Philanthaxia iriei
mongabay.com - artikkel om fire nye arter beskrevet i 2011
Pierre Auger

Pierre-Victor Auger (født 14. mai 1899, død 24. desember 1993) var en fransk fysiker. Auger arbeidet med atomfysikk, kjernefysikk og kosmisk stråling og hans navn er knyttet til Augereffekten.


== Unge år ==
Pierres far var kjemiprofessoren Victor Auger. Pierre Auger studerte ved École normale supérieure i Paris fra 1919 til 1922, det året som han fullførte agrégation i fysikk. Han begynte deretter ved fysikk og kjemilaboratoriet ved universitetet i Paris (kjent som Sorbonne, i dag delt i flere institusjoner) under ledelse av Jean Perrin for å arbeide med den fotoelektriske effekten.


== Karrière ==
I 1926 fikk han sin doktorgrad i fysikk fra universitetet i Paris. I 1927 ble han assistent til faculté des sciences i Paris og samtidig nestleder ved l'Institut de biologie physico-chimique. I 1934 ble han utnevnt til fakultetssjef og i 1936 generalsekretær for de årlige tabellene over konstanter og ble utnevnt til foreleser i fysikk ved universitetet i november 1937. Inntil 1940 hadde han ansvar for kurs om kvantemekanikk og var også nestleder ved laboratoriet for fysisk kjemi. Deretter holdt han stillingen som ansvarlig for kvantefysikk og relativitet ved faculté des sciences i Paris. 
Etter andre verdenskrigs slutt ble han utnevnt til direktør for høyere utdannensel, en stilling han hadde fra 1945 til 1948, noe som åpnet for å introdusere det første professoratet i genetikk ved universitetet i Paris (Sorbonne), den første i stillingen var Boris Ephrussi.
Prosessen hvor såkalte Augerelektroner frigjøres fra atomer brukes i Auger elektronspektroskopi for å studere overflaten av materialer. Denne metoden ble oppkalt etter han, til tross for at den østerrikske fysikeren Lise Meitner oppdaget effekten allerede i 1922.


== Vitenskapelige resultater ==
I hans arbeid med kosmiske stråler fant han at hendelser med kosmisk stråling hang sammen tidsmessig, det vil si at de var knyttet til en årsak, en atmosfærisk kaskade. Han beregnet at energien knyttet til partiklene som dannet store atmosfæriske kaskader måtte være minst 1015 elektronvolt (eV) = 106 partikler på 108 eV (kritisk energi i atmosfæren) og en faktor på ti for energitap fra passering av atmosfæren.Han var ESROs første generaldirektør og en av initiativtakerne til forskningsstiftelsen CERN.Han var president for Centre International de calcul i Roma. Fra 1948 til 1959 ledet han UNESCOs seksjon for matematikk og naturvitenskap. Han ble valgt som medlem av Det franske vitenskapsakademiet (fransk: Académie des sciences) i 1977.


== I populærkultur ==
Han ledet et populærvitenskapelig radioprogram hver fredag kveld på stasjonen France Culture fra september 1969 til juni 1986, programmets navn var Les Grandes Avenues de la science moderne.
Verdens største observatorium for kosmisk stråling er oppkalt etter han.


== Referanser ==


== Eksterne lenker ==
Pierre Auger: The Pioneering Work (engelsk)
Pierre Auger Observatory (engelsk)
Entretien du 23 avril 1986 avec Pierre Auger (fransk)
I Only Want to Be with You

I Only Want to Be with You er en sang skrevet av Mike Hawkers og Ivor Raymondes som ble spilt inn og gitt ut på singel med Dusty Springfield i 1963. Sangen ble også gitt ut på albumet Stay Awhile/I Only Want to Be with You i 1964.
Wenche Myhre spilte inn sangen og ga den ut på singel i 1992. Den norske teksten er skrevet av Jan Vincents Johannessen. På norsk ble sangen kalt Hvis bare jeg får bli hos deg.


== Referanser ==
Cayenne (andre betydninger)

Cayenne kan vise til:

Cayenne, en by og en kommune i Fransk Guyana.
Et arrondissement i Fransk Guyana, se Cayenne (arrondissement)
Ei elv i Fransk Guyana, se Cayenne (elv)
En tidligere nederlandsk koloni, se Cayenne (koloni)
Et krydder, se cayennepepper
The Heartland Institute

The Heartland Institute er en amerikansk tenketank med hovedkontor i Chicago. Per januar 2016 hadde den 39 ansatte.
Heartland er finansiert gjennom private kilder, instituttet får ingen støtte fra offentlige etater. I 2014 mottok instituttet støtte fra rundt 6 000 forskjellige bidragsydere. Tobakksindustrien og oljeindustrien har vært vesentlige bidragsytere i tillegg til svært velstående individer.Instituttet har drevet en PR-kampanje som hevdet at det ikke finnes sammenheng mellom røyking og kreft, og en PR-kampanje som benekter sammenhengen mellom menneskeskapte klimautslipp og global oppvarming, hevder at global oppvarming er gunstig og at kostnadene ved å stoppe global oppvarming vil overstige gevinsten.


== Referanser ==


== Eksterne lenker ==
(en) Offisielt nettsted 
(en) The Heartland Institute – kategori av bilder, video eller lyd på Commons
Flekkerøy Padleklubb

Flekkerøy Padleklubb (stiftet 1999) er en klubb på Flekkerøy i Kristiansand.  Aktiviteten er havpadling av kajakk.  Klubben driver egen idrettsskole for ungdom.  I Alsviga på Flekkerøy har klubben ei egen utstyrsbu og bryggeplass.  Klubben har i overkant av 200 medlemmer.


== Eksterne lenker ==
Padleklubbens hjemmeside
Prokrustes

Prokrustes (gr. Προκρούστης), også kalt Damastes (gr. Δαμαστής), var i gresk mytologi en kjempe som drev et herberge i Attika, hvor han på bestialsk vis torturerte sine gjester.
Hos Prokrustes ble de veifarende tilbudt en utmerket seng å sove i, men var de for lange ble begge beina kuttet av, og var de for korte ble de strukket. Etter den makabre behandlingen skulle senga passe dem aldeles perfekt.
Til sist ble Prokrustes overmannet i Eleusis av helten Thesevs, som lot ham få erfare sine egne torturmetoder.


== Se også ==
Prokrustesseng uttrykker det uredelige prinsipp innen vitenskapen å tvinge virkeligheten (terrenget) til å stemme med modellen (kartet).


== Kilder ==
Procrustes i Encyclopædia Britannica


== Eksterne lenker ==
(en) Procrustes – kategori av bilder, video eller lyd på Commons
Dair Mar Elia

Dair Mar Elia (arameisk: ܕܝܪܐ ܕܡܪܝ ܐܝܠܝܐ, arabisk: دير مار إيليا), kjent som Sankt Elias-klosteret, er et nå ødelagt kristent kloster fra 500-tallet og det til sin ødeleggelse eldste i  Irak. Det befinner seg i guvernementet Ninive noe sør for Mossul.  Det målte 2.500 kvadratmeter og var bygget av stein og mørtel på en høyde over Mosul. Taket manglet, men klosteret hadde 26 rom, blant annet et hellig kammer og et kapell.


== Historie ==
Klosteret ble grunnlagt omkring år 595 av Mar Elia, en assyrisk munk som hadde studert i al-Hira og deretter ved det store kloster på fjellet Ezla i det som i dag er på tyrkisk territorium. Klosteret ble etter at de forskjellige orientalske kristne retninger utkrystalliserte seg tilhørende den kaldeisk-katolske kirke. Det var sentrum på de kristne i området, og gjennom mange hundreår besøkte tusener av kristne klosteret til den årlige festdag for Mar Elia som faller på siste onsdag i november.Klostereret ble renovert på 1600-tallet av Hurmizd Alqushnaya. I 1743 forordnet den persiske hærfører Tahmaz Nader Shah klosterets ødeleggelse, og fikk de om lag 150 munkene der drept. Klosteret lå i ruiner til tidlig på 1900-tallet. Da ble noen av hallene og rommene ferdig restaurert. Under første verdenskrig og folkemordet på assyrerne og arameerne i det osmanske rike var Dair Mar Elia et tilfluktssted, og dette førte til at en del istandsetting.Etter Irakkrigen i 2003 lå stedet innen Forward Operating Base Marez, og da begynte amerikanske militære enheter å ha stedet i nærmere øyesyn. Det ble foretatt topografiske oppmålinger og sikringsarbeider, og området ble omgjerdet slik at besøkende guidet av militærsjelesørgere ble sikret. Målet var å bevisstggøre de lokale irakiske myndigheter om stedets verneverdige status og til etterhvert å ta vare på anlegget på passende vis.
I mai 2008 begynte irakiske arkeologer å undersøke stedet. Det ble foretatt vesentlige utgravninger, som også gjorde at stedet skulle være an mindre interesse for eventuelle plyndringsgravninger.
Den 20. januar 2016 meldte engelskspråklige medier at Den islamske stat hadde ødelagt klosteret.


== Referanser ==


== Eksterne lenker ==
(en) Dair Mar Elia – kategori av bilder, video eller lyd på Commons 
New-York-Times-artikkel og restaureringsinnsats ved Dair Mar Elia
Fotogalleri i New York Times ogg restaureringene
Restaureringene omtalt i Smithsonians magasin
Brundalen videregående skole

Brundalen videregående skole var en offentlig videregående skole i Trondheim kommune.
Skolen hadde røtter tilbake til opplæring i industri- og håndverkfagene på 1800-tallet. Trondhjems offentlige tegneskole ble opprettet i 1851 og omgjort til Trondhjems tekniske aftenskole i 1887. Administrasjonen og en del av klassene ved den tekniske aftenskolen ble i 1919 overført til den nye Trondhjems fagskole i Kongens gate, som ble Brundalens direkte forløper, opprettet på initiativ fra Trondhjems håndverks- og industriforening. I 1929/1930 ble Trondhjems fagskole og Trondhjems tekniske mellomskole (senere Trondheim tekniske skole) samlokalisert i nye bygninger på Kalvskinnet. I 1945 fikk Trondhjems fagskole navnet Trondheim yrkesskole, og den tekniske aftenskolen navnet Trondheim lærlingeskole.I etterkrigstiden fikk Trondheim yrkesskole behov for større lokaler. Skolen ble drevet av stat og kommune frem til 1965, da den ble overtatt av Sør-Trøndelag fylkeskommune. Allerede i slutten av 1960-årene var skolen en av landets største med over 1 500 kurselever og lærlinger. Det nye skoleanlegget i Brundalen ble gradvis tatt i bruk fra høsten 1969 og endelig innviet våren 1974. Sør-Trøndelag fylkes husflidskole og Trondheim fagskole i husstell ble også samlet der, og fikk felles administrasjon med yrkesskolen. Med den nye loven om videregående opplæring av 1976 ble skolen omdøpt til Brundalen videregående skole.I 2011 ble Brundalen slått sammen med Ringve videregående skole og fagkretser ved Ladejarlen videregående skole og Strinda videregående skole til den nye Charlottenlund videregående skole, som ble anlagt i nye bygninger i Brundalen, mens de gamle skolebygningene ble revet.


== Referanser ==
Gustav Neckel

Gustav Karl Paul Christoph Neckel (født 17. januar 1878 i Wismar, død 24. november 1940 i Dresden) var en tysk filolog.
Neckel ble professor i germansk filologi ved Universitetet i Heidelberg i 1911 og ved Humboldt-Universität zu Berlin i 1920. Han studerte urgermansk, fremfor alt norrøn diktning og kultur og religionshistorie. Hans verker innbefatter Beiträge zur Eddaforschung (1908), Walhall (1913), Germanen und Kelten (1929) samt flere populærvitenskapelige arbeider. Han utga også en oversettelse av Den eldre Edda.


== Referanser ==


== Kilder ==
Svensk uppslagsbok, band 20 (1951), Neckel, Gustav
Twiga Cement

Twiga Cement (TPCC) (bokstavelig fra Swahili «Giraff sement»)  er et tanzaniansk selskap som produserer portlandsement. Twiga Cement produseres i gradene Twiga ordinær og Twiga ekstra.


== Historie ==
Selskapet ble etablert i 1959 som Tanzania Portland Cement Company. Det produserte sin første sementsekk på midten av 1966 i samarbeid med Tanzania Development Corporation og Cementia AG fra Sveits. Fabrikken ligger på Wazo Hill i Dar-es-Salaam. I 1973 ble selskapet nasjonalisert med den tanzanianske regjering som heleier, eide 100% av aksjeene. I 1998 ble selskapet  privatisert med norske Scancem og svenske Swedfund. i 2005 ble Twiga en del  av Heidelberg Cement Africa, som er en avdeling av Scancem 


== Beliggenhet ==
Twiga sementfabrikk ligger på Wazo Hill, om lag 30 km nordvest for Dar-es-Salaam. Hovedkontoret ligger på Morogoro Road i  Dar-es-Salaam.


== Børsnotering ==
Selskapet er børsnotert på Dar-es-Salaam Stock Exchange under symbolet TWIGA.


== Konkurrenter ==
Andre store sementprodusenter i Tanzania omfatter:

Mbeya Cement
Tanga Cement i Pongwe nær Tanga.


== Referanser ==


== Eksterne lenker ==
Twiga Cement at Heidelberg Cement Group Arkivert 15. oktober 2014 hos Wayback Machine.
Expansion not interim dividends - story on AllAfrica
Swedfund

Swedfund International AB er et svensk statlig risikokapitalelskap for investeringer i U-land. Swedfund ble grunlagt i 1979 med oppgave, gjennom risikokapitalsatsinger skape lønnsomme bedrifter og dermed stimulere varig økonomisk utvikling i fattige land. 
Swedfund hadde 40 anstatte i 2014 med hovedkontor i Stockholm.


== Se også ==
Norfund


== Eksterne lenker ==
Offisielt nettsted
Kurasini

Kurasini er et administrativt område i Temeke i Dar-es-Salaam-regionen i Tanzania. Etter folketellingen i 2002 hadde området 34 501 innbyggere.

Til Kurasini oljeterminal kommer all råolje til Zambia hvor den blir sendt gjennom rørledningen Tazama til oljeraffineriet i Ndola nord i Zambia. Dette raffineriet forsyner også Rwanda og Burundi med olje og bensin.


== Referanser ==
Temeke (distrikt)

Temeke er det sydligste av Dar-es-Salaams tre distrikter, med Kinondoni nord for byen og Ilala i sentrum av Dar-es-Salaam, I øst ligger Indiahavet, og i syd og vest Tanzanias kystregion. Ved folketellingen i 2002 hadde Temeke distrikt 768 451 innbyggere. Distriktet er på 786.5 km²


== Områder ==
Temekedistriktet er administrativt delt i tre divisjoner og 24 områder.


== Referanser ==


== Kilder ==
Temeke District Homepage for the 2002 Tanzania National Census
Et øyeblikks uskyld

Et øyeblikks uskyld  (persisk: نون و گلدون‎, Nūn o goldūn)  er en iransk film fra 1996 med manus og regi av Mohsen Makhmalbaf. 


== Om filmen ==
Filmen blander dokumentar og fiksjonsfilm, og bygger på en hendelse fra regissørens ungdom da han knivstakk en politimann under en demonstrasjon i forbindelse med den iranske revolusjonen. 20 år senere bestemte Makhmalbaf seg for å spore opp den samme politimannen som han hadde skadet. Et øyeblikks uskyld omhandler dette møtet, og deres forsøk på å gjenskape opplevelsene fra hvert sitt synspunkt.


== I rollene ==
Mirhadi Tayebi - politimannen
Mohsen Makhmalbaf - regissøren
Ali Bakhsi - regissøren som en ung mann
Ammar Tafti - politimannen som en ung mann
Maryam Mohamadamini - den unge kvinnen


== Referanser ==


== Eksterne lenker ==
(en) Et øyeblikks uskyld på Internet Movie Database 
(sv) Et øyeblikks uskyld i Svensk Filmdatabas 
(fr) Et øyeblikks uskyld på Allociné 
(en) Et øyeblikks uskyld på AllMovie